180 
nives glaciesque in iis cumulatas, et ob radios solares ab iis plane coer- 
citos. Medio horreo sternitur via, qua currus trahitur piscibus one- 
ratus, et ad utrumque viae latus amplae cystides, in terra immissae, 
et ligneis tabulis constructae fundoque consimili munitae. Pisces initio 
salsurae impositi, mox solito modo saliuntur ac demum post annum antea 
abluti divenduntur. 
Subterranea itaque id genus horrea non exstruxit ad Cyri ostium Indus 
Otumdshem, sed captos pisces eorumque partes salitas in nave Astra- 
chanum expedire praetulit, propterea quod nimius calor illic pernicio- 
sissimus iis fuisse potuerit. 
In piscatoriis hisce aedificiis numerosi adsunt laboratores, variis ibi- 
dem quilibet laboribus incumbentes ; ibi princeps aedificii pars e ligneis 
conspicitur tabulis oblique exstructa (rossice cxaiiL), ad quam rates 
appelluntur, quum a molibus, capturave ferreis uncis absoluta, redierint, 
captis onerati piscibus. Hoc itaque loco , complures homines , omnibus 
laboribus continuo intenti, jam in Acipenseres immittunt a loco exaltato 
longum baculum, ferreo unco munitum, eosque e ratibus in oblique sita 
tabula lignea in altum trahunt, primoque numerum piscium longitudi- 
nemque singulorum adnotantes, cum piscator pro varia piscis longitudine 
vario solvitur pretio certoque quodam numero absoluto , singuli pisces 
ei gratificantur. Jam vero hic 'piscem tradit sequenti laboratori, qui pinnis 
caudaque rescisis et in aquam rejectis, piscem projicit tertio, qui capite 
rostroque securi longitudinaliter fissis, eundem quarto tradit, jam exi- 
mituro ovula, ligneo vaso imponenda; quintus dein vesicam rescindit 
cultro sextusque dorsalem cartilaginem funium instar teretiusculam (ros- 
sice nc3Jiia) hisque partibus antea ablutis eas ulteriori tradunt praepa- 
rationi aliis ; carnes denique aliis scindendae offeruntur. Laboratorum 
igitur quilibet, nec nisi suo labori intentus, neminemque turbans, quiete 
